stanford-oval/wikipedia huggingface dataset:
Eero Nuolimaa

Eero Nuolimaa vuonna 1967.
Eero Ilmari Ossian Nuolimaa (vuoteen 1930 Nyman; 22. syyskuuta 1907 Jyväskylän mlk – 16. lokakuuta 1981 Vaasa) oli suomalainen tykistössä palvellut kenraalimajuri.
Nuolimaa osallistui sisällissotaan 1918 valkoisten puolella lähettinä. Nuolimaa valmistui kadettikoulusta 1929 ja kävi Sotakorkeakoulun 1939. Hän toimi nuorempana upseerina KTR 2:ssa 1929–1933 sekä kouluttajana Kadettikoulussa 1933–1935. Patterinpäällikkönä hän työskenteli KTR 2:ssa 1936–1938. Turun ilmapuolustuksen komentajana Nuolimaa toimi 1939–1940. Jatkosodassa hän toimi erilaisissa tykistöyksiköissä, mm. Raskaan patteristo 14:n komentajana kesän 1944 taisteluissa.
Sodan jälkeen Nuolimaa opetti Kadettikoulussa 1945–1946 sekä toimi Kevyen prikaatin esikuntapäällikkönä 1947–1948. Vuosina 1948–1955 hän työskenteli Keski-Suomen ja Pohjanmaan sotilasläänien esikunnissa. Vuodesta 1956 alkaen noin vuoteen 1967 asti Nuolimaa komensi Pohjanmaan sotilaslääniä. Vuosina 1954–1956 hän oli Vaasan kaupunginvaltuuston jäsen.
Ylennykset: Vänrikki 1929, luutnantti 1931, kapteeni 1938, majuri 1941, everstiluutnantti 1946, eversti 1955, kenraalimajuri 1966.
Atari System

Atari System oli Atarin kehittämä järjestelmälaitteisto kolikkopelejä varten.
Varhaiset kolikkopelit olivat jokainen yksilöllisiä tiettyjä pelejä varten tehtyjä laitteita. Vuoden 1983 videopelilaman seurauksena kustannuksia oli karsittava, jotta pelit olisivat voitollisia. Atari siirtyi tuottamaan järjestelmälaitteistoa, jossa pelin operaattori ostaisi laitteiston vain kerran ja sen jälkeen ostaisi pelit.
Atari System 1 > Tekniset tiedot

System 1 -alustalla oli Motorola MC68010L8 suoritin, jonka rinnalla oli MOS 6502 suoritin ääniä varten. Äänipiirinä oli Yamaha YM2151.
Atari System 1 > Pelit

Alustaa käyttivät muun muassa:
Marble Madness (1984)
Indiana Jones and the Temple of Doom (1985)
Peter Pack Rat (1985)
Road Runner (1985)
RoadBlasters (1987)
Atari System 2 > Tekniset tiedot

System 2 -alustalla oli DEC T11 suoritin, jonka rinnalla oli MOS 6502 suoritin ääniä varten. Äänipiirinä oli Yamaha YM2151.
Atari System 2 > Pelit

Paperboy (1985)
720° (1986)
Super Sprint (1986)
Championship Sprint (1986)
APB : All Points Bulletin (1987)
Aiheesta muualla

Atari System Operators Manual (PDF) (englanniksi)
Eva Logar

Eva Logar (2013)
Eva Logar (s. 8. maaliskuuta 1991 Ljubljana) on slovenialainen mäkihyppääjä. Hän edustaa seuratasolla SD Zabrdjea. Hän on pituudeltaan 172 cm.
Logar on kilpaillut Continental Cupissa vuodesta 2005 lähtien. Hän on sijoittunut kolmen parhaan joukkoon viidessä osakilpailussa. Continental Cupin kokonaiskilpailussa hän oli kolmas kaudella 2010–2011. Maailmancupissa hän on kilpaillut marraskuusta 2012 lähtien. Parhaimmillaan hän on sijoittunut neljänneksi Sapporossa helmikuussa 2013.
Logar on sijoittunut MM-kisoissa 27:nneksi Liberecissä 2009 ja neljänneksi Oslossa 2011. Sotšin olympialaisissa 2014 hän oli 27:s.
Aiheesta muualla

Kuvia tai muita tiedostoja aiheesta Eva Logar Wikimedia Commonsissa
Eva Lichtenberger

| Eva Lichtenberger |
| --- | --- |

Euroopan parlamentin jäsen
 2004–2014  
Kansanedustaja
 1999–2004  
Henkilötiedot
Syntynyt: 1. heinäkuuta 1954 (ikä 70) Zams, Itävalta
Tiedot
Puolue:  Vihreät
Koulutus:  filosofian tohtori (1987)
Eva Lichtenberger (1. heinäkuuta 1954 Zams, Itävalta) on itävaltalainen poliitikko. Hän on Euroopan parlamentissa Itävallan vihreiden edustajana. Hän on Vihreät / Euroopan vapaa allianssi -ryhmän varapuheenjohtaja sekä liikenne- ja matkailuvaliokunnan jäsen.
Lichtenberger opiskeli Innsbruckin opettajankoulutuslaitoksessa 1972–1974. Sen jälkeen hän opiskeli Innsbruckin yliopistossa psykologiaa, politiikan tutkimusta ja taidehistoriaa 1979–1987 ja valmistui filosofian tohtoriksi 1987.
Lichtenberger toimi vihreiden ryhmän puheenjohtajana Tirolin maapäivillä 1989–1994. Hän oli Tirolin osavaltiohallituksen jäsen 1994–1999 vastuualueenaan ympäristönsuojelu. Itävallan parlamentin jäsen hän oli 1999–2004 ja Euroopan parlamentin jäsen vuosina 2004–2014.
Aiheesta muualla

Kuvia tai muita tiedostoja aiheesta Eva Lichtenberger Wikimedia Commonsissa
Eva Lichtenbergerin verkkosivut (saksaksi)
FK Jenisei Krasnojarsk

Futbolnyi klub Jenisei Krasnojarsk (ven. ФК Енисей Красноярск) on jalkapalloseura Krasnojarskin kaupungista. Seura pelaa kaudella 2018–2019 Venäjän korkeimmalla sarjatasolla Venäjän jalkapalloliigassa. Krasnojarsk pelaa kotiottelunsa Krasnojarskin keskusstadionilla. Seura on perustettu vuonna 1937.
Euroopan parlamentin puhemies

| Euroopan parlamentin puhemies |
| --- | --- |
 Euroopan parlamentin tunnus.
 Nykyinen puhemies Metsola
 Nykyinen Roberta Metsola 18. tammikuuta 2022 lähtien
Nimittäjä:  Euroopan parlamentti
Kauden pituus:  2,5 vuotta
Perustettu:  1952 / 1958
Ensimmäinen:  Paul-Henri Spaak / Robert Schuman
Kotisivut:  http://www.europarl.europa.eu/president/
Euroopan parlamentin puhemies on henkilö, joka johtaa istuntoa Euroopan parlamentissa. Hän myös edustaa parlamenttia Euroopan unionissa ja kansainvälisesti. Useimpien EU-lakien ja EU:n budjetin hyväksyminen vaativat puhemiehen allekirjoituksen. Puheenjohtajakokouksessa puhemies tapaa poliittisten ryhmien puheenjohtajat. Puhemiehen kausi kestää tavallisesti kaksi ja puoli vuotta; viiden vuoden välein valittavan parlamentin kaksi suurinta puoluetta jakavat useimmiten puhemiehyyden.
Nykyinen puhemies on maltalainen Roberta Metsola, joka aloitti virassaan tammikuussa 2022. Hän on vuonna 1952 perustetun parlamentin 30. puhemies. Aiemmin parlamentin puhemiehistä kaksi on ollut naisia. Parlamentti on valinnut puhemiehen europarlamenttivaalien tuloksen perusteella vuodesta 1979 lähtien, jolloin puhemieheksi valittiin liberaalidemokraattien Simone Veil.
Aiheesta muualla

Kuvia tai muita tiedostoja aiheesta Euroopan parlamentin puhemies Wikimedia Commonsissa
Eerik Verikirves

| Eerik Verikirves |
| --- | --- |
 Eerik Verikirveen lyötättämä kolikko, jossa lukee Eric Rex (kuningas Erik). British Museum.
Norjan kuningas
Valtakausi:  noin 930–935
Edeltäjä:  Harald Kaunotukka
Seuraaja:  Haakon Hyvä
Northumbrian kuningas
Valtakausi:  948, 952–954

Syntynyt:  895
Kuollut:  954 Stainmore
Puoliso:  Gunnhild Ossursdotter
Lapset:  Guttorm   Harald Harmaaturkki  Ragnfrød   Ragnhild   Erling   Gudrød   Sigurd   Ragnvald
Suku:  Kaunotukka
Isä:  Harald Kaunotukka
Äiti:  Ragnhild Eriksdotter
Eerik Verikirves (Erik I Haraldsson, 895–954) oli Norjan kuningas noin 930–935 ja Northumbrian kuningas 948 sekä 952–954.
Eerik asui pitkään maanpaossa Skotlannissa. Sieltä palattuaan hän murhasi kaksi veljeään raivaten näin tiensä koko Norjan kuninkaaksi. Hän lienee saanut liikanimensä "Verikirves" juuri näistä surmista. Eerik hallitsi Norjaa iäkkään isänsä Harald Kaunotukan kanssahallitsijana. Valta oli kuitenkin käytännössä yksin Eerikin käsissä Haraldin viimeisinä vuosina.
Eerik hallitsi julman yksinvaltiaan tavoin, mikä nostatti ylimystön vastustamaan häntä. Eerikin nuorempi veli Haakon palasi Englannista saatuaan tiedon isänsä kuolemasta ja saavutti pian ylimystön luottamuksen. Haakon valittiin uudeksi kuninkaaksi. Eerik yritti pitää kruunun itsellään, mutta joutui vetäytymään Orkneysaarille. Eerik oli lyhyen aikaa Northumbrian hallitsijana vuonna 948, mutta hänet karkotettiin. Hän teki paluun vuonna 952, mutta karkotettiin uudelleen vuonna 954, kun Englannin kuningas Edred valloitti Northumbrian. Eerik surmattiin Stainmoressa samana vuonna.
Puoliso

Gunnhild Ossursdotter
Lapset

Guttorm Eiriksson
Harald Harmaaturkki (Eiriksson)
Ragnfrød Eiriksson
Ragnhild Eiriksdotter
Erling Eiriksson
Gudrød Eiriksson
Sigurd Sleva (Eiriksson)
Ragnvald Eiriksson
Aiheesta muualla

Kuvia tai muita tiedostoja aiheesta Eerik Verikirves Wikimedia Commonsissa
| 0 | 1 | 2 | 3 |
| --- | --- | --- | --- |
|   | Edeltäjä: Harald Kaunotukka | Norjan kuningas 930–935 | Seuraaja: Haakon Hyvä |
Erilliset joukot

Venn-diagrammilla havainnollisettu esimerkki erillisistä joukoista A ja B.
Erillisiksi joukoiksi kutsutaan matematiikassa sellaisia joukkoja A ja B, joilla ei ole yhtään yhteistä alkiota. Eli joukkojen leikkaus on tyhjä joukko,  A\cap B=\varnothing . Esimerkiksi {1, 2, 3} ja {4, 5, 6} ovat erillisiä joukkoja, koska joukoissa ei esiinny samoja lukuja.
Pistevieraat, yhteispisteettömät ja erilliset ovat synonyymejä.
Kirjallisuutta

Lipschutz, Seymour: Set Theory and Related Topics.  McGraw-Hill, 1964.  ISBN 0-07-037986-6.
FK Jetisý

| FK Jetisý |
| --- | --- |
Koko nimi:  Fýtbol Klýby Jetisý Taldyqorghan
Perustettu:  1981
Kaupunki:  Taldyqorghan
Kenttä:  Ortalıq Stadion Jetisu
– kapasiteetti:  5 850
Sarja:  Kazakstanin Valioliiga
Päävalmentaja:  Dmitry Ogai
Infobox OKNimi-testi OK: 
Fýtbol Klýby Jetisý Taldyqorghan (kaz. Жетісу Талдықорған футбол клубы) on kazakhstanilainen jalkapalloseura, jonka kotikaupunki on Taldyqorghan. Seura pelaa vuonna 2019 maansa korkeimmalla sarjatasolla Kazakstanin Valioliigassa.[lähde? ]
Erythroxylaceae

| Erythroxylaceae |
| --- | --- |
 Erythroxylum australe -lajin hedelmiä.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Kladi::  Rosidit
Lahko::  Malpighiales
Heimo::  Erythroxylaceae  Kunth, nom. cons.
Suvut
 Aneulophus Benth.  Erythroxylum P.Browne – kokapensaat  Nectaropetalum Engl.  Pinacopodium Exell & Mendonça 
Katso myös
   Erythroxylaceae Wikispeciesissä   Erythroxylaceae Commonsissa 
Infobox OKNimi-testi OK: 
Erythroxylaceae on pieni trooppinen kasviheimo koppisiemenisten Malpighiales-lahkossa. Sen suomeksi nimettyjä edustajia ovat katuabapensas (Erythroxylum catuaba) ja kokapensas (E. coca).
Tuntomerkit

Erythroxylaceae käsittää pienehköjä puita ja pensaita, joista eräät ovat kausivihantia. Niiden puusolukossa on yleisesti piidioksidijyväsiä, ja solujen joukossa on kivisoluja (sklereidejä). Silmut ovat suomuisia. Lehdet ovat tavallisesti kahdessa rivissä, harvemmin kierteisesti tai vastakkaisesti, ja korvakkeellisia. Lapa on ehytlaitainen. Melko pienet kukat sijaitsevat usein ryhmissä. Erilaisvartaloisuus (heterostylia) on yleistä. Nectaropetalum-suvussa kukkapohjus on maljamainen hypanthium. Verhiö on yhdislehtinen, teriö suojaa silmuvaiheen kukkaa, ja terälehdissä on tavallisesti ripsureunainen ja kaksiliuskainen kieleke, jonka alla on mesirauhasia. Hetiö on kaksikiehkurainen. Yhdislehtinen sikiäin koostuu tavallisesti kolmesta, harvoin kahdesta tai neljästä emilehdestä, ja vartalon haarat ovat hyvin kehittyneitä. Luotti on enemmän tai vähemmän pallomainen. Hedelmä on yksisiemeninen luumarja tai suvussa Aneulophus liiteluomainen kota. Sekä verhiö että hetiö säilyvät hedelmän tyvellä. Joskus siemenessä on vaippa eli arillus.
Levinneisyys

Erythroxylaceae-heimon kasvit kasvavat tropiikissa, erityisesti Etelä-Amerikassa.
Luokittelu

Erythroxylaceae on menneisyydessä viety pellavakasvien (Linaceae) ja Humiriaceae-heimon yhteyteen ja siten liitetty lahkoon Geraniales tai mainitut kolme heimoa on sijoitettu Linales-lahkoon, kuten Cronquistin järjestelmässä vuodelta 1981. Lähimmäksi sukulaisheimoksi ovat kuitenkin osoittautuneet mangrovepuukasvit (Rhizophoraceae); yhteisen kladin ominaisuuksiin kuuluvat muun muassa eräät alkaloidit ja tanniinit, siiviläputkien plastidien proteiinikiteet, limasolujen yleisyys, parasyyttiset ilmaraot (apusolut huulisolujen suuntaiset), lehden rauhaset, viuhkomainen kukinto, yhdislehtinen verhiö, kynnelliset terälehdet, liiteluomainen kotahedelmä, tärkkelyspitoinen endospermi ja vihreä alkio.
Erythroxylaceae-heimossa on neljä sukua ja 240 lajia, joista peräti 230 on kokapensaita (Erythroxylum).
Suvut:
Aneulophus Benth.
Erythroxylum P.Browne – kokapensaat
Nectaropetalum Engl.
Pinacopodium Exell & Mendonça
Kokapensailla on korvakkeelliset lehdet; korvakkeet ovat erityisen pysyviä tiheään sijoittuneissa silmusuomuissa. Lehdissä on usein pitkittäisjuovia, ja heteenpalhot ovat usein kahta eri pituutta ja yhteen kasvaneita tyveltään. Hedelmä on luumarja. Aneulophus-suvussa on paksukuoriset siemenet, joissa on siemenvaippa, vastakkainen lehtiasento, rauhasia ja korvakkeet lehdissä sekä liiteluomainen kota. Kukat ovat vastakohtaisia terälehtien pituuden suhteen.
Aiheesta muualla

Levinneisyyskartta: Erythroxylaceae
Antisupersankarit

| Antisupersankarit Klamydia |
| --- | --- | --- |

Studioalbumin tiedot
 Julkaistu: 23. syyskuuta 2016
 Formaatti: CD, digitaalinen
 Tyylilaji: punk rock
 Kesto: 48.13
 Levy-yhtiö: Usvaputki
Listasijoitukset
  Suomen virallinen lista: 2.
Klamydian muut julkaisut
| Punksinfonia 2016 | Antisupersankarit 2016 | Aikuisilta kielletty 2018 |
Singlet albumilta Antisupersankarit
 ”Pyyntö” Julkaistu: 19. elokuuta 2016
Antisupersankarit on punkyhtye Klamydian järjestyksessään 18. studioalbumi, joka julkaistiin 23. syyskuuta 2016 levymerkillä Usvaputki. Albumi sisältää myös vakavia ja ajalleen ajankohtaisia asioita käsitteleviä kappaleita. Albumin kansikuvassa yhtyeen jäsenet on kuvattu supersankareiksi (Tohtori Syfilis, Jallumies, Suimistaja ja Superhassu), ja sen on piirtänyt Pertti Jarla.
Albumi debytoi Suomen virallisen listan toisella sijalla. Kappale ”Pyyntö” julkaistiin singlenä ja siitä kuvattiin musiikkivideo.
Vastaanotto

Albumi sai hyvän vastaanoton. Kaaoszinen Nikki Jääsalmi antoi albumille arvosanan 8/10. Hän sanoi albumin olevan yhtyeen näköinen sekä hyvin sävelletty teos, jossa ennakkoluuloton tyylilajilleen erikoisten instrumenttien kuten saksofonin, haitarin ja akustisen kitaran käyttö on onnistunutta. Mestan J.A. Kaunisto antoi albumille kolme ja puoli tähteä viidestä, ja sanoi sen olevan yksi yhtyeen tasaisimmista ja laadukkaimmista teoksista.
Kappaleet

Koomikon kyyneleet – 3.15
Työtön Elvis – 3.24
Pyyntö – 3.26
Älä peitä mun aurinkoo – 3.29
Oodi – 3.39
Mitä vielä! – 3.23
Vähintäänkin suotavaa – 3.41
Takinkääntäjät – 3.39
Kivijalka – 3.17
Silloin se soi – 3.00
Se en ollut minä – 3.30
Känni-ääliön paluu – 3.21
Maailman vittumaisin DJ – 3.05
Hämärästä pimeyteen – 4.04
Kokoonpano

Vesku Jokinen – laulu
Jari Helin – kitara
Sami Kohtamäki – basso
Riku Purtola – rummut
Arvostelut

Kaaoszine: 8/10
Mesta.net:
Fallon Fox

Fallon Fox.
Fallon Fox (29. marraskuuta 1975) on yhdysvaltalainen naisten sarjan vapaaottelija, joka on transsukupuolinen. Vapaaottelu-urallaan Fox kävi kuusi ottelua, joista hän voitti viisi ja hävisi yhden Ashlee Evans-Smithille.
Fallou

| Fallou |
| --- | --- |
 Fallou
 Koordinaatit: 14°35′56″N, 7°55′59″W 
Valtio:  Mali
Alue:  Koulikoron alue
Piiri:  Naran piiri
Hallinto:  
 – Hallinnon tyyppi:  maalaiskunta
Väkiluku (2009):  30 000
Infobox OKVirheellinen NIMI-arvo: 
Fallou on maalaiskunta ja sen keskuskylä Koulikoron alueen Naran piirissä Malissa. Se sijaitsee 135 kilometriä Narasta lounaaseen. Kunnassa on 30 000 ja kylässä 1 100 asukasta (vuonna 2009).
Falloun kunta rajoittuu pohjoisessa Naran piirin Dabon ja Dillyn, idässä Niamanan, etelässä Banamban piirin Boronin ja Kolokanin piirin Sagabalan ja lännessä Kayesin alueen Diéman piirin Gomitradougoun ja Dioumara Koussatan kuntiin. Se kuuluu Sahelin vyöhykkeeseen.
Kuntaan kuuluu 43 kylää. Asukkaista 67 % on soninkeja, 29 % bambaroita ja 4 % maureja.
Fallousta on yhteys Bamakon ja Naran väliselle maantielle. Seudun pääelinkeinot ovat maanviljely, karjanhoito, käsityöammatit ja pienimuotoinen kaupankäynti. Tärkeimmät viljelykasvit ovat hirssi, durra, maapähkinä ja lehmänpapu. Kotieläimiä ovat naudat, lampaat, vuohet, hevoset, aasit ja siipikarja.
Eero Nikkarinen

| Eero Nikkarinen> Henkilötiedot |
| --- | --- |
Koko nimi:  Eero Nikkarinen
Syntynyt: 24. maaliskuuta 1963 (ikä 61)
Kansalaisuus:   Suomi
Koripalloilija
Valmennusura
1996–1998 2005–2007 2007:   Helsingin NMKY  Rekolan Urheilijat  Team Componenta
Eero Nikkarinen (s. 24. maaliskuuta 1963) on suomalainen entinen pääsarjatason koripallovalmentaja.
Ura

Nikkarinen on toiminut päävalmentajana SM-tasolla Helsingin NMKY:ssä kaksi kautta vuosina 1996–1998. I-divisioonassa hän toimi Rekolan Urheilijoiden valmentajana ennen siirtymistään pääsarjaan Team Componentaan. 13. joulukuuta 2007 Componenta ilmoitti vapauttavansa toistaiseksi Nikkarisen tehtävästään joukkueen huonon menestyksen takia. Nikkarinen ei ollut kuitenkaan väliaikaiseen erottamiseen tyytyväinen vaan irtisanoutui Componentan päävalmentajan pestistä ja jätti käräjäoikeuteen vaatimuksen vahingonkorvauksesta. Vahingonkorvausta Nikkarinen haki, koska hän koki Componentan rikkoneen työsopimuslakia estämällä työntekijäänsä tekemästä työtään. Hän voitti kiistan ja Team Componenta tuomittiin maksamaan hänelle 60 000 euron korvaukset.
Varsinaiselta ammatiltaan Nikkarinen on hovioikeudenneuvos. Nikkarinen sai vuonna 2022 hovioikeudelta kirjallisen varoituksen vapaa-ajallaan tekemistään Lapin yliopiston prosessioikeuden professoria Mikko Vuorenpäätä arvostelleista Twitter-kirjoituksista.
Everything I Wanted

| ”Everything I Wanted” Billie Eilish |
| --- | --- | --- |

Singlen tiedot
 Julkaistu: 13. marraskuuta 2019
 Tekijä(t): Billie Eilish O’Connell Finneas O’Connell
 Tuottaja(t): Finneas O’Connell
 Kesto: 04.05
 Levy-yhtiö: Darkroom Intercsope Records
Listasijoitukset
   Britannian singlelista: 3.   Suomen virallinen singlelista: 2.   Billboard Hot 100: 8. 
Billie Eilishin muut singlet
| ”All the Good Girls Go to Hell” 2019 | ”Everything I Wanted” 2019 | ”No Time to Die” 2020 |
Everything I Wanted (tyyliteltynä pienaakkosin) on yhdysvaltalaislaulaja Billie Eilishin kappale, joka julkaistiin singlenä 13. marraskuuta 2019 Darkroomin ja Interscope Recordsin kautta. Single nousi kymmenen parhaan joukkoon muun muassa Suomen, Yhdysvaltojen ja Ison-Britannian singlelistoilla. Kappale voitti vuoden levytyksen Grammy-palkinnon vuonna 2021.
Kappaleen ovat kirjoittaneet Eilish ja hänen veljensä Finneas O’Connell, joka myös tuotti sen. Eilish on kertonut saaneensa inspiraation kappaleeseen nähtyään unen, jossa hän teki itsemurhan hyppäämällä Golden Gaten sillalta.
Listasijoitukset

| Lista | Sijoitus | Lähde |
| --- | --- | --- |
|  Britannian singlelista | 3. |  |
|  Suomen virallinen singlelista | 2. |  |
|  Billboard Hot 100 | 8. |  |
Emanuele Filiberto (Aostan herttua)

Emanuele Filiberto, Aostan toinen herttua.
Emanuele Filiberto, Aostan toinen herttua (13. tammikuuta 1869 Genova – 4. heinäkuuta 1931 Torino) oli italialainen marsalkka ja Savoijin kuningashuoneen jäsen. Hän oli Italian armeijan tärkeimpiä komentajia ensimmäisen maailmansodan aikana.
Elämäkerta

Emanuele Filiberton isä oli Espanjan kuninkaana vuosina 1870–1873 ollut Aostan ensimmäinen herttua Amadeus I ja isoisä Italian kuningas Viktor Emanuel II. Hänen äitinsä oli kuningatar María Victoria dal Pozzo. Amadeuksen vanhimpana poikana Emanuele Filiberto sai tammikuussa 1871 Espanjan kruununprinssille kuuluvan Asturian ruhtinaan arvon, mutta vain kaksi vuotta myöhemmin hänen isänsä joutui luopumaan Espanjan kruunusta ja poistumaan perheineen maasta. Abruzzon herttua Luigi Amedeo oli Emanuele Filiberton veli ja Italian kuningas Viktor Emanuel III hänen serkkunsa.
Emanuele Filiberto kävi Torinon sotilasakatemian ja palveli upseerina Italian tykistössä. Hän sai kenraalimajurin arvon vuonna 1897 ja kenraaliluutnantin vuonna 1902. Hän oli vuosina 1905–1910 armeijakunnan komentajana Napolissa.
Maailmansodan puhjetessa Emanuele Filiberto toimi Italian tykistön tarkastajana. Italian liittyessä sotaan toukokuussa 1915 hän oli X armeijakunnan komentaja, mutta siirtyi samantien 3. armeijan johtoon. Emanuele Filiberto kuului maailmansodan aikana Italian armeijan osaavimpiin komentajiin. Hänen armeijansa onnistui valtaamaan Gorizian kuudennessa Isonzon taistelussa elokuussa 1916 ja luomaan siten Italialle sillanpääaseman Isonzojoen vastarannalle. Tämä oli ainoa Italian Isonzon taisteluissa saavuttama merkittävä voitto. Italialaisten linjojen hajottua Caporetton taistelussa lokakuussa 1917 Emanuele Filiberto pelasti 3. armeijan perääntymällä hallitusti Tagliamenton taakse. Hän osallistui vuonna 1918 Piavejoen linjan puolustustukseen.
Emanuele Filiberto ylennettiin sodan aikana kenraaliksi (generale di corpo d’armata). Sodan jälkeen hän sai vuonna 1919 Italian armeijan ylimmän kenraalinarvon (generale d’esercito) ja hänet nimitettiin ylimmän sotaneuvoston jäseneksi sekä 1. armeijan komentajaksi. Fasistihallinto antoi hänelle marsalkan arvon vuonna 1926. Emanuele Filiberto oli vuosina 1925–1927 Opera nazionale dopolavoro -organisaation puheenjohtaja. Kuoltuaan vuonna 1931 hänet haudattiin Redipuglian sotamuistomerkin yhteyteen maailmansodassa kaatuneiden sotilaidensa luo.
Perhe

Emanuele Filiberton puoliso oli vuodesta 1895 Orléansin ”prinsessa” Hélène, Pariisin kreivin tytär. Emanuele Filiberton kuoltua Aostan herttuan arvon peri hänen poikansa Amedeo, josta tuli myöhemmin Etiopian varakuningas. Nuoremmasta pojasta tehtiin toisen maailmansodan aikana Kroatian nukkehallitsija nimellä Tomislav II.
Aiheesta muualla

Kuvia tai muita tiedostoja aiheesta Emanuele Filiberto (Aostan herttua) Wikimedia Commonsissa
Emanuele Filiberton hautasarkofagi Redipuglian sotamuistomerkin yhteydessä.
Euroopan solidaarisuus

| Euroopan solidaarisuus Європейська солідарність |
| --- | --- |
  
  
  
Perustettu:  5. toukokuuta 2000
Johto:   Petro Porošenko (pj.) 
Ideologia:  EU-myönteisyys liberaalikonservatismi liberaalinationalismi
Poliittinen kirjo:  keskusta-oikeisto
Osoite:  vul. Lavrska 16, 01015 Kiova
Verh’ovna Rada:  27 / 450
Kansainväliset jäsenyydet:  EPP (tarkkailijajäsen)
Kotisivu:  eurosolidarity.org
Infobox OKVirheellinen NIMI-arvo: 
Euroopan solidaarisuus (ukr. Європейська солідарність, Jevropeiska solidarnist) on ukrainalainen puolue. Se rekisteröitiin maaliskuussa 2001 ja oli alkujaan nimeltään Solidaarisuus (ukr. Солідарність, Solidarnist). Lokakuun 2014 parlamenttivaaleissa puolue nousi lähes 22 prosentin ääniosuudella maan suurimmaksi poliittiseksi ryhmäksi, koska se voitti myös suuren määrän kansanedustaia myös vaalipiireistä. Kaikkiaan puolue sai 132 kansanedustajaa Ukrainan parlamenttiin. Puoleen nimi oli Petro Porošenkon blokki (ukr. Блок Петра Порошенка, Blok Petra Porošenka) vuodesta 2014 vuoteen 2019, jolloin se sai nykyisen nimensä.
Historia

Puoluetta on pidetty Ukrainan sosiaalidemokraattisesta puolueesta erkaantuneena. Petro Porošenko valittiin maan parlamenttiin ensimmäisen kerran sosiaalidemokraattien jäsenenä vuonna 1998 ja vuonna 2001 hän perusti Solidaarisuuden. Hän oli perustamassa myös Alueiden puolue -puoluetta ja liittyi 2002 Viktor Juštšenkon Meidän Ukrainamme -vaaliliittoon.
Vuoden 2002 vaalien jälkeen Solidaarisuus-puolue ei osallistunut vaaleihin. Kesäkuussa 2003 Julija Tymošenkon johtaman Batkivštšyna-puolueen edustaja Juri Stets nimettiin puolueen johtoon.
Puolueen rekisteröinti peruutettiin 2013, koska se ei ollut osallistunut vaaleihin kymmeneen vuoteen.
Alkuvuodesta 2014 Porošenko valittiin Vapauden ja ukrainalaisen nationalismin kansallinen allianssi "hyökkäys" -puolueen johtoon, ja se liitettiin Solidaarisuuteen, joka sai näin laillisen aseman. Puolueen nimi muutettiin 10. ylimääräisessä puoluekokouksessa elokuussa 2014. Samalle sen johtajaksi valittiin Juri Lutsenko.